Nyeste Skilderie af Kiøbenhavn, 1814-03-15
Mariboe d. 7de Martii. J Anledning af Fredsfesten her i Mariboe den 6te dennes, yttrede den gode Aand sig, der bør besiele enhver Borger, som har Følelse for Fredens Velsignelser. Møller Hr. Appel havde foranstaltet alt hvad der kunde giøre Festen saa høitidelig som muelig. J Kirken havde han sørget for, at der under Gudstjenesten blev opført en saare skiøn Musik af flere Jnstrumenter. Sognepræsten Hr. Boeck holdt en Tale. Til Text havde han valgt den 92de Ps. 5te og 6te Vers. Han skildrede "de Aarsager, en Nation har til at skjønne paa Fredens mange Velgierninger." En usædvanlig Mængde Tilhørere bivaanede Gudstienesten. Efter Gudstjenesten blæste Musikanterne fra Kirketaarnet. Derefter blev en heel Canonsalve affyret. - Om Aftenen havde Hr. Appel foranstaltet et national Bal for Uden og Jndenbyes af alle Stænder. Det blev aabnet med en Canonsalve. Hele Gaarden til Gaden var oplyst, der, formedelst dens skjønne Beliggenhed, ydede et henrykkende Syn. Overmaade talrig var den Mængde, der tog Deel i Glædesfesten. Ligeoverfor Balsalen var i et afsides Værelse anbragt et Transparentmalerie, der forestillede Fredens hulde Gudinde, som med et vredt Blik opbrændte alle Krigens Morderredskaber. Ved Foden af Fredsgudinden sadde tvende smaae hvidklædte bekrandsede Piger som Genier. - Bag et Teppe var anbragt et Sangchor, der forestillede Engle, smilende til Dannerfolket, som frydede sig over Fredens Gienbringelse. Førend Ballet aabnedes blev, under Vocal- og Jnstrumentalmusik, afsjunget en til Festens Høitidelighed passende Hymne, forfattet af Hr. Huuslærer Selstrup paa Høibyegaard, og sat i Musik af Skolelærer Meilbye i Maglemær. Ved Maaltidet blev, under Canonernes Torden og gjentagne Hurraraab, udtømt Kongehusets og Fredens Skaaler. J dette blandede Selskab, hvorudi de fleste af Byens Honsratiores toge Deel, herskede fra Begyndelsen til Enden den anstændigste Munterhed og skjønneste Harmonie. Ballet varede ligge til den lyse Dag. J det enhver gik hjem til Sit, takkede de alle paa det forbindtligste Hr. Appel og hans Familie, som havde givet sine Medborgere en saa skjøn Leilighed til at lægge deres Hjerters glade Følelser for Dagen. Ved Maaltidet blev til de Fattige indsamlet 107 Rdlr. 8 s. D. C., som bleve overdragne Sognepræsten til Uddeeling blandt de meest trængende Familier her i Mariboe, for at de ogsaa kunde deeltage i den almindelige Glæde. Desuden har en fraværende Embedsmand tilstillet Sognepræsten 20 Rdlr. D. C., som bleve uddeelte den samme Dag til de Fattige i Hospitalet, der alle paa det erkjendtligste takke den ædle Velgiører. Til Slutning, da Ballet var hævet, blev afskudt 3 Canonskud. - - Dagen efter Markedet d. 6te d. M. blev imellem Høibyegaard og Rødbye funden en Huusmand, der laae halvdød i Sneen, Uagtet Lægen strax blev kaldet, stod han dog ikke til at redde, men døde Dagen efter. - De i disse Aviser f. A. efterlyste bortrømte 3 Drenge ere nu komne tilbage igjen. De 2de yngste til Dansted, og den ældste til en Bonde i Nebbelunde. De foregive, at da de kom ud af Dragsmindegab, drev de med Baaden til Rostock, hvor en engelsk Fregat tog dem ombord, og paa hvilken de seilede hele Sommeren, indtil den lagde i Vinterhavn i Sverrig. Da Jsen kunde bære, rømte de fra Skibet, og bleve arresterede i Sverrig. Omsider kom de til Helsingøer, hvor de udgave dem for Fiskere.